હવે કોન્ટેક્ટ લેન્સમાં જ હશે દૂરબીન | Now telescope would be in contact lens, હવે કોન્ટેક્ટ લેન્સમાં જ હશે દૂરબીન - Gujarati Oneindia
| Published: Thursday, July 4, 2013, 11:01 [IST]
હવે સંશોધનકર્તાઓએ એવા કોન્ટેક્ટ લેન્સ તૈયાર કર્યા છે, જેના ચશ્માની સાથે પહેરતા જ દૂરની વસ્તુઓ જોવા માટે દૂરબીનની જરૂર નહીં પડે.ચશ્માની સાથે પહેરતા જ આ લેન્સ દૂરની વસ્તુને 2.8 ગણી મોટી અથવા તો નજીક બતાવશે.
આ માટે ચશ્માના ગ્લાસીસમાં એવા પોલરાઇજ્ડ ફિલ્ટર્સ લગાવવામાં આવ્યા છે જે અલગ અલગ દિશાઓમાંથી આવનારા પ્રકાશના કિરણોને અક જ દિશામાં મોકલી આપે છે. આ ઉપરાંત ચશ્મા પહેનનારી વ્યક્તિ એ પણ નક્કી કરી શકશે કે ક્યારે તેણે દૂરબીન વાળી દ્રષ્ટિથી જોવું છે અને ક્યારે સામાન્ય દ્રષ્ટિથી જોવું છે. તે ક્યારે પણ સામાન્ય અને દૂરબીનવાળી દ્રષ્ટિ વચ્ચે સરળતાથી ફેરફાર કરી શકે છે.
દૂરબીનવાળા ચશ્માની શોધ વધતી ઉંમરને પગલે આંખોની રોશની ઓછી થવાની મુશ્કેલીના ઉપાય રૂપે વિકસાવવામાં આવ્યા છે. સંશોધકોએ કેન્ટેક્ટ લેન્સમાં એક મુખ્ય ક્ષેત્ર નક્કી કર્યું છે, જેને સમાન્ય દ્રષ્ટિ માટે પ્રકાશ મળે છે. જ્યારે તેની ફરતે એક એવું પડ તૈયાર કર્યું છે જે દૂરની વસ્તુને નજીક બતાવે છે.
આ માટે ખાસ પ્રકારના નાના નાના એલ્યુમિનિયમના અરીસા વસ્તુને મોટી કરીને બતાલલા માટે ચારે બાજુ પ્રકાશને ચાર ગણો વધારીને રેટિના તરફ મોકલી આપે છે. મોટી કરવામાં આવેલી તસવીરને જોવા માટે પોલરાઇઝ્ડ સેટિંગ્સવાળા ચશ્મા જરૂરી છે.
કેલિફોર્નિયા યુનિવર્સિટી, સેન ડિગેઓના જોસેફ ફોર્ડ અને સ્વિત્ઝરલેન્ડના ઇપીએફએલના એરિક ટ્રેમ્બલેના નેતૃત્વમાં સંશોધનકર્તાઓએ ફિલ્ટર કરવા માટે સેમસંગ થ્રીડી ટીવી સેટમાં ઉપયોગમાં લેવામાં આવતા લેન્સનો ઉપયોગ કર્યો છે. આ શોધકર્તાઓએ તૈયાર કરેલા પ્રથમ પ્રાયોગિક લેન્સનો વ્યાસ 8 મિમી, જાડાઇ એક મિમી અને ખાસ પરતવાળા વિસ્તારમાં જાડાઇ 1.17 મિમી રાખી છે.
More TELESCOPE News
telescope telescope in contact lens technology vision spectacles દૂરબીન કોન્ટેક્ટ લેન્સમાં દૂરબીન ટેકનોલોજી દ્રષ્ટિ ચશ્મા